เทศบัญญัติเทศบาลตำบลเจ้าเจ็ดเทศบัญญัติเทศบาลตำบลเจ้าเจ็ดเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในเขตเทศบาลตำบลเจ้าเจ็ดอำเภอเสนา จังหวัดพระนครศรีอยุธยาพ.ศ. ๒๕๕๖ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นกฎหมายที่มีบทบัญญัติบางประการเกี่ยวกับการกำจัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๖๐ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐ เทศบาลตำบลเจ้าเจ็ดโดยอาศัยความเห็นชอบของสภาเทศบาลตำบลเจ้าเจ็ดและผู้ว่าราชการจังหวัดพระนครศรีอยุธยาจึงออกเทศบัญญัติไว้ดังต่อไปนี้ข้อ ๑ เทศบัญญัตินี้เรียกว่า เทศบัญญัติเทศบาลตำบลเจ้าเจ็ด เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิด หรือบางประเภท ในเขตเทศบาลตำบลเจ้าเจ็ด อำเภอเสนาจังหวัดพระนครศรีอยุธยา พ.ศ. ๒๕๕๖ข้อ ๒[๑] เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมเมืองเสนาที่ออกตามความในพระราชบัญญัติการผังเมืองพ.ศ. ๒๕๑๘ข้อ ๓ ในเทศบัญญัตินี้บริเวณที่ ๑ หมายความว่าพื้นที่ในบริเวณ ดังต่อไปนี้(๑) ด้านเหนือ จดเส้นตรงที่ต่อตรงจากแนวศูนย์กลางถนนสาธารณะไม่ปรากฏชื่อไปทางทิศตะวันตกจนบรรจบกับคลองเจ้าเจ็ดฝั่งตะวันออก และถนนสาธารณะไม่ปรากฏชื่อ ฟากใต้ด้านตะวันออก จดถนนสาธารณะไม่ปรากฏชื่อ ฟากตะวันตกและถนนสายเสนา - บางซ้าย ฟากเหนือ และฟากตะวันตกด้านใต้ จดถนนคันกั้นน้ำชลประทานฟากเหนือด้านตะวันตก จดคลองเจ้าเจ็ด ฝั่งตะวันออก(๒) ด้านเหนือ จดโรงเรียนเซนต์จอห์น บัปติสต์และบ้านพักพระสงฆ์ วัดนักบุญยวงบัปติสต์ด้านตะวันออก จดคลองเจ้าเจ็ด ฝั่งใต้และโรงเรียนบ้านแถววิทยาด้านใต้ จดคลองหนองบัวฝั่งเหนือด้านตะวันตก จดถนนสายเสนา - บางซ้าย ฟากตะวันออก(๓) ด้านเหนือ จดถนนสายเสนา - บางซ้าย ฟากใต้ด้านตะวันออก จดเส้นขนานระยะ ๑๐๐ เมตรกับศูนย์กลางถนนสายเสนา บางซ้ายด้านใต้ จดคลองขนมจีนฝั่งเหนือด้านตะวันตก จดถนนสายเสนา - บางซ้าย ฟากตะวันออก(๔) ด้านเหนือ จดเส้นขนานระยะ ๑๗๐ เมตรกับกึ่งกลางคลองเจ้าเจ็ดด้านตะวันออก จดคลองสะแก ฝั่งตะวันตกด้านใต้ จดคลองเจ้าเจ็ดฝั่งเหนือด้านตะวันตก จดเส้นตั้งฉากกับกึ่งกลางคลองเจ้าเจ็ดที่จุดซึ่งคลองบ้านใหม่บรรจบกับคลองเจ้าเจ็ด(๕) ด้านเหนือ จดคลองเจ้าเจ็ด ฝั่งใต้ด้านตะวันออก จดคลองสาน ฝั่งตะวันตกด้านใต้ จดถนนสายเสนา- บางซ้าย ฟากเหนือ และเส้นขนานระยะ ๓๐๐ เมตร กับศูนย์กลางถนนอยุธยา - สาลีด้านตะวันตก จดคลองหนองบัว ฝั่งตะวันออก(๖) ด้านเหนือ จดคลองขนมจีน ฝั่งใต้ด้านตะวันออก จดเส้นขนานระยะ ๑๐๐ เมตรกับศูนย์กลางถนนสายเสนา บางซ้ายด้านใต้ จดลำรางหนองรีฝั่งตะวันออก และคลองขนมจีน ฝั่งเหนือด้านตะวันตก จดคลองขนมจีน ฝั่งตะวันออก(๗) ด้านเหนือ จดคลองสาน ฝั่งใต้ด้านตะวันออก จดถนนสาธารณะไม่ปรากฏชื่อ ฟากตะวันตกด้านใต้ จดถนนอยุธยา- สาลี ฟากเหนือด้านตะวันตก จดคลองสาน ฝั่งตะวันออก(๘) ด้านเหนือ จดถนนสาธารณะไม่ปรากฏชื่อ ฟากใต้ด้านตะวันออก จดเส้นขนานระยะ ๔๘๐ เมตรกับศูนย์กลางถนนสาธารณะไม่ปรากฏชื่อด้านใต้ จดเส้นขนานระยะ๓๐๐ เมตร กับศูนย์กลางถนนสาธารณะไม่ปรากฏชื่อด้านตะวันตก จดเส้นขนานระยะ ๒๘๐ เมตรกับศูนย์กลางถนนสาธารณะไม่ปรากฏชื่อบริเวณที่ ๒ หมายความว่าพื้นที่ในบริเวณ ดังต่อไปนี้(๑) ด้านเหนือ จดคลองเจ้าเจ็ด ฝั่งใต้ด้านตะวันออก จดวัดเจ้าเจ็ดใน วัดเจ้าเจ็ดนอกและโรงเรียนวัดเจ้าเจ็ดในด้านใต้ จดคลองขนมจีนฝั่งเหนือด้านตะวันตก จดคลองขนมจีน ฝั่งตะวันออก(๒) ด้านเหนือ จดคลองขนมจีน ฝั่งใต้วัดเจ้าเจ็ดในและวัดเจ้าเจ็ดนอกด้านตะวันออก จดถนนสายเสนา - บางซ้าย ฟากตะวันตกด้านใต้ จดถนนสายเสนา- บางซ้าย ฟากเหนือด้านตะวันตก จดคลองขนมจีน ฝั่งตะวันออก(๓) ด้านเหนือ จดคลองขนมจีน ฝั่งใต้ด้านตะวันออก จดลำรางหนองรี ฝั่งตะวันตกด้านใต้ จดถนนสาธารณะไม่ปรากฏชื่อฟากเหนือ และลำรางหนองรี ฝั่งเหนือด้านตะวันตก จดถนนสาธารณะไม่ปรากฏชื่อ ฟากตะวันออก(๔) ด้านเหนือ จดถนนสาธารณะไม่ปรากฏชื่อ ฟากใต้ด้านตะวันออก จดเส้นขนานระยะ ๒๘๐ เมตร กับศูนย์กลางถนนสาธารณะไม่ปรากฏชื่อด้านใต้ จดเส้นขนานระยะ๓๐๐ เมตร กับศูนย์กลางถนนสาธารณะไม่ปรากฏชื่อด้านตะวันตก จดถนนสาธารณะไม่ปรากฏชื่อ ฟากตะวันออกบริเวณที่ ๓ หมายความว่าพื้นที่ในบริเวณ ดังต่อไปนี้(๑) ด้านเหนือ จดคลองเจ้าเจ็ด ฝั่งใต้ด้านตะวันออก จดคลองขนมจีน ฝั่งตะวันตกด้านใต้ จดถนนสายเสนา- บางซ้าย ฟากเหนือ และสำนักงานเทศบาลตำบลเจ้าเจ็ด (เก่า)ด้านตะวันตก จดคลองสาน ฝั่งตะวันออก(๒) ด้านเหนือ จดถนนสายเสนา - บางซ้าย ฟากใต้ด้านตะวันออก จดสนามกีฬาเอนกประสงค์และถนนสาธารณะไม่ปรากฏชื่อฟากตะวันตกด้านใต้ จดคลองสานฝั่งเหนือด้านตะวันตก จดคลองสาน ฝั่งตะวันออก(๓) ด้านเหนือ จดถนนสายเสนา - บางซ้าย ฟากใต้และคลองขนมจีนฝั่งใต้ด้านตะวันออก จดถนนสาธารณะไม่ปรากฏชื่อ ฟากตะวันตกด้านใต้ จดถนนสาธารณะไม่ปรากฏชื่อฟากเหนือด้านตะวันตก จดถนนสาธารณะไม่ปรากฏชื่อ ฟากตะวันออกบริเวณที่ ๔ หมายความว่าพื้นที่ในบริเวณ ดังต่อไปนี้ด้านเหนือ จดถนนสายเสนา -บางซ้าย ฟากใต้ด้านตะวันออก จดแนวเขตเทศบาลตำบลเจ้าเจ็ดด้านใต้ จดเส้นขนานระยะ๔๐๐ เมตร กับศูนย์กลางถนนสายเสนา บางซ้ายด้านตะวันตก จดเส้นขนานระยะ ๑๐๐ เมตรกับแนวเขตเทศบาลตำบลเจ้าเจ็ดบริเวณที่ ๕ หมายความว่าพื้นที่ในบริเวณ ดังต่อไปนี้(๑) ด้านเหนือ จดคลองวัวใหญ่ ฝั่งใต้ด้านตะวันออก จดคลองส่งน้ำชลประทานผักไห่ - เจ้าเจ็ดฝั่งตะวันตกคลองเจ้าเจ็ด ฝั่งเหนือและฝั่งตะวันตก และคลองสะแก ฝั่งตะวันออกด้านใต้ จดเส้นขนานระยะ๑๗๐ เมตร กับกึ่งกลางคลองเจ้าเจ็ดเส้นตั้งฉากกับกึ่งกลางคลองเจ้าเจ็ดที่จุดซึ่งคลองบ้านใหม่บรรจบกับคลองเจ้าเจ็ด และคลองเจ้าเจ็ด ฝั่งเหนือด้านตะวันตก จดแนวเขตเทศบาลตำบลเจ้าเจ็ดซึ่งเป็นเส้นตรงที่ลากจากริมคลองเจ้าเจ็ด ตรงหลักเขตเทศบาลตำบลเจ้าเจ็ด หลักเขตที่๘ ไปทางทิศตะวันตกเฉียงเหนือและทิศตะวันออกเฉียงเหนือ ตามแนวเขตเทศบาลตำบลเจ้าเจ็ดจนบรรจบกับคลองวัวใหญ่ ที่หลักเขตเทศบาลตำบลเจ้าเจ็ด หลักเขตที่ ๒(๒) ด้านเหนือ จดคลองเจ้าเจ็ด ฝั่งใต้ด้านตะวันออก จดคลองเจ้าเจ็ด ฝั่งตะวันตกและแนวเขตเทศบาลตำบลเจ้าเจ็ดด้านใต้ จดถนนสายเสนา- บางซ้าย ฟากเหนือด้านตะวันตก จดถนนสาธารณะไม่ปรากฏชื่อฟากตะวันออกและฟากเหนือ เส้นตรงที่ต่อตรงจากศูนย์กลางถนนสาธารณะไม่ปรากฏชื่อไปทางทิศตะวันตกจนบรรจบกับคลองเจ้าเจ็ด ฝั่งตะวันออก และคลองเจ้าเจ็ด ฝั่งตะวันออก(๓) ด้านเหนือ จดคลองเจ้าเจ็ด ฝั่งใต้ด้านตะวันออก จดบ้านพักพระสงฆ์ วัดนักบุญยวงบัปติสต์และโรงเรียนเซนต์จอห์นบัปติสต์ด้านใต้ จดถนนสายเสนา- บางซ้าย ฟากเหนือด้านตะวันตก จดแนวเขตเทศบาลตำบลเจ้าเจ็ดซึ่งเป็นเส้นตรงที่ลากจากหลักเขตเทศบาลตำบลเจ้าเจ็ด หลักเขตที่ ๗ ไปทางทิศตะวันตกเฉียงเหนือตามแนวเขตเทศบาลตำบลเจ้าเจ็ด จนถึงหลักเขตเทศบาลตำบลเจ้าเจ็ด หลักเขตที่ ๘(๔) ด้านเหนือ จดถนนสายเสนา - บางซ้าย ฟากใต้และโรงพยาบาลเสนาด้านตะวันออก จดเส้นขนานระยะ ๑๐๐ เมตรกับแนวเขตเทศบาลตำบลเจ้าเจ็ด เส้นขนานระยะ ๔๐๐ เมตร กับศูนย์กลางถนนสายเสนา -บางซ้าย และคลองส่งน้ำสาย ๔ ฝั่งตะวันตกด้านใต้ จดถนนอยุธยา- สาลี ฟากเหนือด้านตะวันตก จดถนนสาธารณะไม่ปรากฏชื่อ ฟากตะวันออกลำรางหนองรี ฝั่งใต้และฝั่งตะวันออก และเส้นขนานระยะ ๑๐๐ เมตรกับศูนย์กลางถนนสายเสนา - บางซ้าย(๕) ด้านเหนือ จดถนนสายเสนา - บางซ้าย ฟากใต้และเส้นขนานระยะ ๓๐๐ เมตร กับศูนย์กลางถนนอยุธยา สาลีด้านตะวันออก จดคลองสาน ฝั่งตะวันตกด้านใต้ จดถนนอยุธยา- สาลี ฟากเหนือด้านตะวันตก จดแนวเขตเทศบาลตำบลเจ้าเจ็ดซึ่งเป็นเส้นตรงที่ลากจากหลักเขตเทศบาลตำบลเจ้าเจ็ด หลักเขตที่ ๗ ไปทางทิศตะวันตกเฉียงเหนือตามแนวเขตเทศบาลตำบลเจ้าเจ็ด จนถึงหลักเขตเทศบาลตำบลเจ้าเจ็ด หลักเขตที่ ๘(๖) ด้านเหนือ จดถนนอยุธยา - สาลี ฟากใต้ด้านตะวันออก จดแนวเขตเทศบาลตำบลเจ้าเจ็ดซึ่งเป็นเส้นตรงที่ลากจากหลักเขตเทศบาลตำบลเจ้าเจ็ด หลักเขตที่ ๕ ไปทางทิศตะวันตกตามแนวเขตเทศบาลตำบลเจ้าเจ็ด จนถึงหลักเขตเทศบาลตำบลเจ้าเจ็ด หลักเขตที่ ๖ด้านใต้ จดแนวเขตเทศบาลตำบลเจ้าเจ็ดซึ่งเป็นเส้นตรงที่ลากจากหลักเขตเทศบาลตำบลเจ้าเจ็ด หลักเขตที่ ๖ไปทางทิศตะวันตกเฉียงใต้ ตามแนวเขตเทศบาลตำบลเจ้าเจ็ดจนถึงหลักเขตเทศบาลตำบลเจ้าเจ็ด หลักเขตที่ ๗ด้านตะวันตก จดแนวเขตเทศบาลตำบลเจ้าเจ็ดซึ่งเป็นเส้นตรงที่ลากจากหลักเขตเทศบาลตำบลเจ้าเจ็ด หลักเขตที่ ๗ไปทางทิศตะวันตกเฉียงเหนือ ตามแนวเขตเทศบาลตำบลเจ้าเจ็ด จนบรรจบกับถนนอยุธยา -สาลี ฟากใต้บริเวณที่ ๖ หมายความว่าพื้นที่ในบริเวณ ดังต่อไปนี้(๑) หนองห้วย(๒) สนามกีฬาเอนกประสงค์(๓) หนองกระเจา(๔) หนองใหญ่ทั้งนี้ ในพื้นที่บริเวณที่ ๑ บริเวณที่๒ บริเวณที่ ๓ บริเวณที่ ๔ บริเวณที่ ๕ และบริเวณที่ ๖ปรากฏตามแผนที่ท้ายเทศบัญญัตินี้ข้อ ๔ ให้กำหนดพื้นที่ในเขตเทศบาลตำบลเจ้าเจ็ดอำเภอเสนา จังหวัดพระนครศรีอยุธยาภายในบริเวณแนวเขตตามแผนที่ท้ายเทศบัญญัตินี้เป็นบริเวณห้ามก่อสร้างดัดแปลง หรือเปลี่ยนการใช้ซึ่งอาคารชนิดและประเภท ดังต่อไปนี้(ก) ภายในบริเวณที่ ๑ ห้ามบุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภท ชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) โรงเลี้ยงสัตว์ทุกชนิดเพื่อการค้า(๕) โรงแรมตามกฎหมายว่าด้วยโรงแรม(๖) อาคารที่ใช้ประโยชน์เพื่อการบริการตามกฎหมายว่าด้วยสถานบริการ(๗) โรงฆ่าสัตว์(๘) ไซโลเก็บผลิตผลทางการเกษตร(๙) โรงกำจัดมูลฝอย(๑๐) โรงซื้อขายหรือเก็บเศษวัสดุ(๑๑) อาคารขนาดใหญ่(ข) ภายในบริเวณที่ ๒ ห้ามบุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภท ชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซสถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) โรงเลี้ยงสัตว์ทุกชนิดเพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) โรงแรมตามกฎหมายว่าด้วยโรงแรม(๗) อาคารที่ใช้ประโยชน์เพื่อการบริการตามกฎหมายว่าด้วยสถานบริการ(๘) อาคารที่ใช้ประโยชน์เพื่อการสงเคราะห์หรือรับเลี้ยงสัตว์(๙) โรงฆ่าสัตว์(๑๐) ไซโลเก็บผลิตผลทางการเกษตร(๑๑) โรงกำจัดมูลฝอย(๑๒) โรงซื้อขายหรือเก็บเศษวัสดุ(๑๓) อาคารขนาดใหญ่(ค) ภายในบริเวณที่ ๓ ห้ามบุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภท ชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้ และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซสถานที่ใช้ก๊าซและสถานที่จำหน่ายอาหารที่ใช้ก๊าซ(๓) สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิง(๔) โรงเลี้ยงสัตว์ทุกชนิดเพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) อาคารที่ใช้ประโยชน์เพื่อการสงเคราะห์หรือรับเลี้ยงสัตว์(๗) โรงฆ่าสัตว์(๘) ไซโลเก็บผลิตผลทางการเกษตร(๙) โรงกำจัดมูลฝอย(๑๐) โรงซื้อขายหรือเก็บเศษวัสดุ(๑๑) อาคารขนาดใหญ่(ง) ภายในบริเวณที่ ๔ ห้ามบุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภท ชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) โรงเลี้ยงสัตว์ทุกชนิดเพื่อการค้า(๓) โรงแรมตามกฎหมายว่าด้วยโรงแรม(๔) อาคารที่ใช้ประโยชน์เพื่อการบริการตามกฎหมายว่าด้วยสถานบริการ(๕) อาคารที่ใช้ประโยชน์เพื่อการสงเคราะห์หรือรับเลี้ยงเด็ก(๖) อาคารที่ใช้ประโยชน์เพื่อการสงเคราะห์หรือรับเลี้ยงคนชรา(๗) อาคารที่ใช้ประโยชน์เพื่อการสงเคราะห์หรือรับเลี้ยงคนพิการ(๘) อาคารขนาดใหญ่(จ) ภายในบริเวณที่ ๕ ห้ามบุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซและสถานที่เก็บก๊าซตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) โรงแรมตามกฎหมายว่าด้วยโรงแรม(๕) สถานบริการตามกฎหมายว่าด้วยสถานบริการ(๖) อาคารอยู่อาศัยประเภทห้องแถว ตึกแถว หรือบ้านแถว(๗) การอยู่อาศัยประเภทห้องชุด อาคารชุด หรือหอพัก(๘) โรงซื้อขายหรือเก็บเศษวัสดุในระยะ ๑๐๐ เมตรจากเขตทางหลวงแผ่นดินหมายเลข ๓๒๖๓ (ถนนอยุธยา - สาลี)(๙)อาคารพาณิชยกรรมขนาดใหญ่ที่ไม่ใช่อาคารพาณิชยกรรมประเภทค้าปลีกค้าส่ง(ฉ) ภายในบริเวณที่ ๖ ห้ามบุคคลใดก่อสร้างอาคาร ดังต่อไปนี้(๑) โรงแรมตามกฎหมายว่าด้วยโรงแรม(๒) อาคารอยู่อาศัยประเภทห้องแถว ตึกแถว หรือบ้านแถว(๓) การอยู่อาศัยประเภทห้องชุด อาคารชุด หรือหอพัก(๔) โรงกำจัดมูลฝอยหรือสิ่งปฏิกูล(๕) โรงซื้อขายหรือเก็บเศษวัสดุ(๖) โรงซ่อม สร้าง หรือบริการยานพาหนะที่ขับเคลื่อนด้วยเครื่องยนต์ทุกชนิด(๗) อาคารขนาดใหญ่ข้อ ๕ ภายในบริเวณพื้นที่ที่กำหนดไว้ตามข้อ๓ ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ ๖ อาคารที่มีอยู่แล้วในพื้นที่ที่กำหนดตามข้อ๓ก่อนหรือในวันที่เทศบัญญัตินี้ใช้บังคับให้ได้รับยกเว้นไม่ต้องปฏิบัติตามเทศบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ ๗ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามเทศบัญญัตินี้ แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๘ ให้นายกเทศมนตรีตำบลเจ้าเจ็ดรักษาการตามเทศบัญญัตินี้ประกาศณ วันที่ ๒๑ สิงหาคม พ.ศ. ๒๕๕๖ชัย พุฒใจกล้านายกเทศมนตรีตำบลเจ้าเจ็ด[เอกสารแนบท้าย]๑. แผนที่ท้ายเทศบัญญัติเทศบาลตำบลเจ้าเจ็ดเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภท ในเขตเทศบาลตำบลเจ้าเจ็ด อำเภอเสนา จังหวัดพระนครศรีอยุธยา พ.ศ.๒๕๕๖๒. บัญชีท้ายเทศบัญญัติเทศบาลตำบลเจ้าเจ็ดเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภท ในเขตเทศบาลตำบลเจ้าเจ็ด อำเภอเสนา จังหวัดพระนครศรีอยุธยา พ.ศ.๒๕๕๖(ดูข้อมูลจากภาพกฎหมาย)ปริยานุช/ผู้จัดทำ๗ มกราคม ๒๕๕๗โชติกานต์/ผู้ตรวจ๗ มกราคม ๒๕๕๗[๑] ราชกิจจานุเบกษาเล่ม ๑๓๐/ตอนพิเศษ ๑๙๕ ง/หน้า ๕๑/๓๐ ธันวาคม ๒๕๕๖